pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บัญชีกลางย้ำอยู่ระหว่างเตรียมความพร้อมปรับระบบเบิกจ่ายตรงโดยใช้บัตรประจำตัวประชาชน
วันพุธที่ 24 มกราคม 2561
บัญชีกลางย้ําอยู่ระหว่างเตรียมความพร้อมปรับระบบเบิกจ่ายตรงโดยใช้บัตรประจําตัวประชาชน
กรมบัญชีกลางอยู่ระหว่างเตรียมความพร้อมในการปรับระบบการเบิกจ่ายตรงประเภทผู้ป่วยนอกของผู้มีสิทธิและบุคคลในครอบครัวโดยใช้บัตรประจําตัวประชาชน เพื่อเข้ารับการบริการทางการแพทย์ในสถานพยาบาล ขอความร่วมมืองดแชร์ข้อมูลยกเลิกการสมัครผ่าน Line Facebook
กรมบัญชีกลางอยู่ระหว่างเตรียมความพร้อมในการปรับระบบการเบิกจ่ายตรงประเภทผู้ป่วยนอกของผู้มีสิทธิและบุคคลในครอบครัวโดยใช้บัตรประจําตัวประชาชน เพื่อเข้ารับการบริการทางการแพทย์ในสถานพยาบาล ขอความร่วมมืองดแชร์ข้อมูลยกเลิกการสมัครโครงการเบิกจ่ายตรงประเภทผู้ป่วยนอกผ่าน Line Facebook
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางอยู่ระหว่างการพัฒนาระบบเบิกจ่ายตรงค่ารักษาพยาบาลประเภทผู้ป่วยนอก สําหรับผู้มีสิทธิและบุคคลในครอบครัว โดยใช้บัตรประจําตัวประชาชนในการพิสูจน์ตัวตน ณ จุดเก็บเงินของสถานพยาบาล ซึ่งสามารถใช้ได้ทั้งบัตรประจําตัวประชาชนรูปแบบเก่าที่เป็นแถบแม่เหล็ก หรือบัตรประจําตัวประชาชนรูปแบบสมาร์ทการ์ด (Smart Card) ทั้งนี้ กรณีบุคคลที่ไม่สามารถมีบัตรฯ ได้ตามกฎหมาย เช่น เด็กอายุต่ํากว่า 7 ขวบ คนต่างด้าว ชาวต่างชาติ รวมไปถึงผู้ป่วยที่มีปัญหาด้านการเคลื่อนไหว เช่น ผู้ป่วยติดเตียง เป็นต้น กรมบัญชีกลางจะมีระบบรองรับเป็นกรณีเฉพาะ ซึ่งขณะนี้อยู่ในขั้นตอนของการประสานกับสถานพยาบาลในเรื่องของระบบ หลักเกณฑ์ วิธีปฏิบัติ รวมไปถึงการเตรียมความพร้อมของบุคลากรเพื่อรองรับการใช้ระบบดังกล่าวให้มีประสิทธิภาพยิ่งขึ้น
อธิบดีกรมบัญชีกลาง กล่าวเพิ่มเติมว่า ปัจจุบันยังไม่ได้ยกเลิกการลงทะเบียนสมัครเข้าร่วมโครงการเบิกจ่ายตรงประเภทผู้ป่วยนอก ณ สถานพยาบาล รวมทั้งยังไม่ได้มีการเริ่มใช้ระบบเบิกจ่ายตรงค่ารักษาพยาบาลรูปแบบใหม่แต่อย่างใด ดังนั้น จึงขอความร่วมมือในการงดแชร์หรือส่งต่อข้อมูลเกี่ยวกับการปรับเปลี่ยนระบบเบิกจ่ายตรงผ่าน Line Facebook หรือสื่อสังคมออนไลน์อื่นๆ เนื่องจากข้อมูลดังกล่าวอาจทําให้เกิดสร้างความสับสนแก่ผู้มีสิทธิและบุคคลในครอบครัว ทั้งนี้ กรมบัญชีกลางจะประชาสัมพันธ์ให้ผู้มีสิทธิและบุคคลในครอบครัวทราบรายละเอียดเกี่ยวกับการปรับระบบการเบิกจ่ายตรงค่ารักษาพยาบาลประเภทผู้ป่วยนอก เพื่อมีเวลาทําความเข้าใจและเตรียมความพร้อมก่อนเริ่มต้นใช้งานต่อไป
รัฐบาลไทย-ข่าวทำเนียบรัฐบาล-“รมช.วิวัฒน์” มอบแนวทาง 4T แก่หน่วยงานในสังกัด ลดความซ้ำซ้อนในการทำงาน
วันศุกร์ที่ 15 ธันวาคม 2560
“รมช.วิวัฒน์” มอบแนวทาง 4T แก่หน่วยงานในสังกัด ลดความซ้ําซ้อนในการทํางาน
“รมช.วิวัฒน์” มอบแนวทาง 4T แก่หน่วยงานในสังกัด ลดความซ้ําซ้อนในการทํางาน พร้อมดันสมาชิกสหกรณ์ปรับตัวสู่การค้าออนไลน์มากขึ้น
ดร.วิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการตรวจเยี่ยมและเป็นประธานการประชุมมอบนโยบายให้แก่ กรมส่งเสริมสหกรณ์ และกรมตรวจบัญชีและสหกรณ์ ซึ่งเป็นหน่วยงานภายใต้การกํากับดูแล ว่า ระบบสหกรณ์มีความสําคัญจึงต้องมีการปฏิรูปการทํางาน โดยต้องบูรณาการทํางานร่วมกัน ทั้ง 10 หน่วยงาน ให้มีแผนงานที่ตรงกัน ซึ่งระบบสหกรณ์มีสมาชิกกว่า 11.4 ล้านคนทั่วประเทศ จะมีการพัฒนาอย่างไร จึงได้ให้แนวทาง 4T คือ 1. Target group กําหนดกลุ่มเป้าหมาย 2.Target areaกําหนดพื้นที่ 3.Timing กําหนดเวลา และ 4.Tecnologyเพื่อไม่ให้เกิดความซ้ําซ้อนในการทํางานร่วมกัน ขณะเดียวกันให้กรมส่งเสริมสหกรณ์เร่งดําเนินการใน 3 พื้นที่ก่อน ได้แก่ ลุ่มน้ําป่าสัก ลุ่มน้ําโสมง และลุ่มน้ําน่าน ต้องพัฒนาให้เข้มแข็งและเป็นต้นแบบ ทั้งนี้ ต้องให้สมาชิกสหกรณ์ปรับตัวเข้าสู่ระบบการขายแบบออนไลน์มากขึ้น โดยเฉพาะตลาดออนไลน์ของอาลีบาบา ซึ่งตั้งอยู่ในประเทศมาเลเซีย จะเป็นช่องทางที่สามารถทํารายได้ให้สมาชิกสหกรณ์ได้
สําหรับกรมตรวจบัญชีและสหกรณ์ ที่มีภารกิจหลักคือการตรวจสอบบัญชีสหกรณ์และกลุ่มเกษตรกร รวมทั้ง การสอนจัดทําบัญชีครัวเรือน บัญชีต้นทุนอาชีพ ให้ความรู้ คําปรึกษาแนะนําด้านการเงิน การบัญชีและบริหารความเสี่ยงปัจจุบันมีสหกรณ์ที่มีระบบบัญชีที่ดีและมีมาตรฐาน 30 กว่าเปอร์เซ็นต์ แต่อีก 60 กว่าเปอร์เซ็นต์ยังทําไม่ได้ จึงต้องมีเจ้าหน้าที่ให้ความรู้ เข้าไปสนับสนุน เพื่อยกระดับทั้งระบบ โดยต้องไปจําแนกประเภทและจัดลําดับชั้นของสหกรณ์ เพราะเชื่อว่ามีสหกรณ์ในระดับ 5 ดาวอยู่มาก จึงต้องมีเครื่องมือวัดที่เชื่อถือได้ เพื่อค้นหาจุดแข็งและกําหนดกลุ่มเป้าหมายในการพัฒนาต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงดิจิทัลฯ ยืนยัน พ.ร.บ.คอมพ์ฯ ไม่จำกัดสิทธิการแสดงความคิดเห็น แต่ต้องเคารพสิทธิผู้อื่น ไม่ทำลายความมั่นคงของชาติ ย้ำเป็นไปตามหลักสากล
วันอังคารที่ 15 สิงหาคม 2560
กระทรวงดิจิทัลฯ ยืนยัน พ.ร.บ.คอมพ์ฯ ไม่จํากัดสิทธิการแสดงความคิดเห็น แต่ต้องเคารพสิทธิผู้อื่น ไม่ทําลายความมั่นคงของชาติ ย้ําเป็นไปตามหลักสากล
กระทรวงดิจิทัลฯ
กระทรวงดิจิทัลฯ ยืนยัน พ.ร.บ.ว่าด้วยการกระทําความผิดเกี่ยวกับคอมพิวเตอร์ฯ ไม่ได้บัญญัติขึ้นเพื่อจํากัดสิทธิประชาชนในการแสดงความคิดเห็น แต่ต้องมีขอบเขตไม่ทําลายสิทธิผู้อื่น หรือทําลายความมั่นคงของชาติ ย้ํากฎหมายตั้งขึ้นตามหลักกติกาสากลทุกประการ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม ในฐานะโฆษกกระทรวงฯ เปิดเผยว่า ประเด็นการกล่าวหาว่ารัฐบาลละเมิดกติการะหว่างประเทศว่าด้วยสิทธิพลเมืองและสิทธิทางการเมือง ด้วยการควบคุมการแสดงความคิดเห็นบนสื่อโซเชียลมีเดีย โดยการตั้งข้อกล่าวหาในความผิดตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ (ฉบับที่ 2) พ.ศ. 2560 แก่ นายประวิตร โรจนพฤกษ์ นายพิชัย นริพทะพันธุ์ และนายวัฒนา เมืองสุข ตามที่ นายแบรด อดัมส์ ผู้อํานวยการฮิวแมน ไรท์วอทช์ ภาคพื้นเอเชีย ได้กล่าวอ้างและเผยแพร่ข่าวผ่านสื่อมวลชน นั้น
กระทรวงดิจิทัลฯ ในฐานะหน่วยงานที่รับผิดชอบกฎหมายดังกล่าว ขอชี้แจงทําความเข้าใจก่อนว่า หลักการพื้นฐานของการใช้สิทธิและเสรีภาพ ตามหลักสากล นั้น จะต้องไม่ไปกระทบกระเทือนต่อสิทธิของผู้อื่น หรือทําให้ผู้อื่นเดือดร้อน หรือฝ่าฝืนต่อข้อบัญญัติของกฎหมายใดๆ
สําหรับ พ.ร.บ.คอมพิวเตอร์ฯ ไม่ได้บัญญัติขึ้นเพื่อควบคุมสิทธิและเสรีภาพในการแสดงความคิดเห็นของประชาชน หรือขัดต่อกติการะหว่างประเทศว่าด้วยสิทธิพลเมืองและสิทธิทางการเมือง (ICCPR) แต่อย่างใด ในทางตรงกันข้าม พ.ร.บ.คอมพิวเตอร์ฯ ได้ให้ประโยชน์ในการคุ้มครองคนดีที่รู้จักใช้สิทธิและเสรีภาพแบบพอดีโดยไม่เกินขอบเขตและรู้จักเคารพสิทธิของผู้อื่น รวมทั้งสามารถป้องปรามผู้กระทําความผิดและช่วยดูแลโลกไซเบอร์ให้เกิดความพอดี เพื่อการรักษาสมดุลระหว่างสิทธิและเสรีภาพของประชาชนกับความมั่นคงของประเทศ หรือประโยชน์ของส่วนรวมเป็นสําคัญ
ทั้งนี้ กรณีที่เกิดขึ้นต่อบุคคลดังกล่าว น่าจะเป็นกรณีที่พนักงานเจ้าหน้าที่พิจารณาแล้วเห็นว่าเป็นการแสดงความคิดเห็นที่ อาจก่อให้เกิดความปั่นป่วนในหมู่ประชาชนถึงขนาดที่จะก่อความไม่สงบขึ้นในราชอาณาจักร ดังนั้น จึงอาจเข้าข่ายซึ่งอยู่ในเงื่อนไขที่พนักงานเจ้าหน้าที่จะดําเนินความผิดตามมาตรา 14 (3) ของ พ.ร.บ.คอมพิวเตอร์ฯ ได้ อย่างไรก็ตาม ทั้งสามกรณีดังกล่าว ยังอยู่ในชั้นของการกล่าวหาและการรวบรวมพยานหลักฐานของพนักงานเจ้าหน้าที่ ซึ่งผู้ถูกกล่าวหามีสิทธิต่อสู้คดีได้อย่างเต็มที่ทั้งในชั้นการสอบสวน ชั้นอัยการ และชั้นศาล ซึ่งเป็นไปตามกระบวนการยุติธรรมทางอาญาและตามหลักสากลทุกประการ
***************************************
รัฐบาลไทย-ข่าวทำเนียบรัฐบาล-ก.แรงงาน ร่วมมือภาคีส่งเสริมสุขภาวะแรงงาน
วันศุกร์ที่ 5 ตุลาคม 2561
ก.แรงงาน ร่วมมือภาคีส่งเสริมสุขภาวะแรงงาน
กระทรวงแรงงาน หนุนใช้กลไกประชารัฐร่วมขับเคลื่อนวัฒนธรรมความปลอดภัยเชิงป้องกัน ส่งเสริมสุขภาวะคนทํางาน จัดโครงการพัฒนาและสร้างเสริมสุขภาวะคนทํางานในสถานประกอบการ นโยบายรัฐกับความร่วมมือการส่งเสริมสุขภาวะคนทํางานในสถานประกอบการ
วันที่ ๕ ตุลาคม ๒๕๖๑ เวลา ๐๙.๓๐ น. พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานเปิดโครงการพัฒนาและสร้างเสริมสุขภาวะคนทํางานในสถานประกอบการ นโยบายรัฐกับความร่วมมือการส่งเสริมสุขภาวะคนทํางานในสถานประกอบการ โดยกล่าวว่า กระทรวงแรงงานเป็นหน่วยงานหลักในการคุ้มครองและส่งเสริมให้แรงงานมีความมั่นคงในการทํางาน มีหลักประกันและมีคุณภาพชีวิตที่ดี ก่อให้เกิดการพัฒนาที่ยั่งยืน และส่งผลดีต่อสังคมเศรษฐกิจของประเทศทั้งในปัจจุบันและอนาคต อีกทั้ง ปัจจัยพื้นฐานที่ส่งผลให้แรงงานมีคุณภาพชีวิตที่ดี คือ การสร้างเสริมสุขภาพให้แรงงานมีสภาวะที่สมบูรณ์ทางด้านร่างกาย จิตใจ และสังคม โดยปัจจุบันพบว่าประชากรไทยวัยแรงงานมีปัญหาสุขภาวะส่งผลให้มีมูลค่าความสูญเสียทางเศรษฐกิจสูงถึง ๙๓๐,๐๕๓ ล้านบาท คิดเป็นร้อยละ ๗.๒ ของจีดีพีของประเทศ
กระทรวงแรงงาน ได้เล็งเห็นความสําคัญของแก้ปัญหาดังกล่าว จึงได้กําหนดให้การขับเคลื่อน Safety Thailand เป็นหนึ่งในนโยบายสําคัญที่ต้องดําเนินการอย่างจริงจังและต่อเนื่อง ซึ่งความสําเร็จของการดําเนินงานจะต้องทํางานโดยร่วมมือกับภาคีเครือข่ายผ่านกลไกประชารัฐ ภายใต้นโยบาย โครงการ และกิจกรรมต่างๆ ของกระทรวงแรงงานในการเสริมสร้างสุขภาวะคนทํางานในสถานประกอบกิจการ โดยมุ่งสู่การลดปัญหาสุขภาพ อุบัติเหตุ เพื่อร่วมกันสร้างและขับเคลื่อนวัฒนธรรมความปลอดภัยเชิงป้องกันให้ประสบผลสําเร็จต่อไป พลตํารวจเอก อดุลย์ฯ กล่าวท้ายที่สุด
---------------------------------
กองเผยแพร่และประชาสัมพันธ์ / ๕ ตุลาคม ๒๕๖๑ / กัณติภณ คูสมิทธิ์ ข่าว สมภพ ศีลบุตร ภาพ
รัฐบาลไทย-ข่าวทำเนียบรัฐบาล-นายกฤษฎา จีนะวิจารณะ อธิบดีกรมศุลกากร พร้อมคณะผู้บริหาร มอบแนวทางการดำเนินงานในการตรวจสอบข้อมูลของผู้ขอทบทวนสิทธิ์ตามมาตรการเยียวยา 5,000 บาท ของรัฐบาล [กระทรวงการคลัง]
วันศุกร์ที่ 1 พฤษภาคม 2563
นายกฤษฎา จีนะวิจารณะ อธิบดีกรมศุลกากร พร้อมคณะผู้บริหาร มอบแนวทางการดําเนินงานในการตรวจสอบข้อมูลของผู้ขอทบทวนสิทธิ์ตามมาตรการเยียวยา 5,000 บาท ของรัฐบาล [กระทรวงการคลัง]
นายกฤษฎา จีนะวิจารณะ อธิบดีกรมศุลกากร พร้อมคณะผู้บริหาร มอบแนวทางการดําเนินงานในการตรวจสอบข้อมูลของผู้ขอทบทวนสิทธิ์ตามมาตรการเยียวยา 5,000 บาท ของรัฐบาล
นายกฤษฎา จีนะวิจารณะ อธิบดีกรมศุลกากร พร้อมคณะผู้บริหาร มอบแนวทางการดําเนินงานในการตรวจสอบข้อมูลของผู้ขอทบทวนสิทธิ์ตามมาตรการเยียวยา 5,000 บาท ของรัฐบาล และให้กําลังใจแก่เจ้าหน้าที่ผู้พิทักษ์สิทธิ์ของกรมศุลกากร ซึ่งปฏิบัติหน้าที่เป็นผู้แทนกระทรวงการคลัง โดยในส่วนกลาง กรมฯ ได้มอบหมายให้เจ้าหน้าที่จากกองสืบสวนและปราบปราม ร่วมกับ กองตรวจสอบอากร สํานักงานศุลกากรตรวจของผู้โดยสารท่าอากาศยานสุวรรณภูมิ สํานักงานศุลกากรท่าเรือกรุงเทพ สํานักงานศุลกากรกรุงเทพ สํานักงานศุลกากรตรวจสินค้าลาดกระบัง และสํานักงานศุลกากรภาคที่ 1 รวมจํานวน 346 คน ลงพื้นที่ทําการตรวจสอบข้อเท็จจริงผู้ขอทบทวนสิทธิ์ฯ ที่อยู่ใน 31 เขต ของกรุงเทพมหานคร ตามรายชื่อผู้ขอทบทวนสิทธิ์ที่สํานักงานเศรษฐกิจการคลังได้จัดส่งข้อมูลให้กรมศุลกากรดําเนินการ สําหรับในส่วนของภูมิภาค ด่านศุลกากรแต่ละพื้นที่ได้ร่วมกับคณะผู้บริหารการคลังประจําจังหวัด (คบจ.) ลงพื้นที่ตรวจสอบสิทธิ์ฯในแต่ละจังหวัด เมื่อวันที่ 1 พฤษภาคม 2563
ต่อมา อธิบดีพร้อมเจ้าหน้าที่ผู้พิทักษ์สิทธิ์ได้ลงพื้นที่ในเขตคลองเตย เพื่อทําการตรวจสอบข้อมูลพร้อมให้กําลังใจแก่พี่น้องประชาชนผู้ที่ได้รับผลกระทบจากสถานการณ์การแพร่ระบาดเชื้อไวรัสโคโรนา 2019 และเน้นย้ําให้เจ้าหน้าที่ฯ ในทุกพื้นที่ทั้งในส่วนกลางและส่วนภูมิภาคเร่งดําเนินการตามกระบวนการพิจารณาทบทวนสิทธิ์ตามเงื่อนไขที่กําหนด และต้องส่งข้อมูลหลักฐานการประกอบอาชีพผ่านช่องทาง Application ผู้พิทักษ์สิทธิ์ของกระทรวงการคลัง ให้เสร็จสิ้นโดยเร็วเพื่อบรรเทาความเดือนร้อนของประชาชนต่อไป
รัฐบาลไทย-ข่าวทำเนียบรัฐบาล-มหาดไทยปลูกฝังจิตสํานึกรักสามัคคีและเสริมสร้างความปรองดอง ดึงเยาวชนทั่วประเทศ ร่วมเสวนา “ประชาธิปไตยเยาวชนไทยหัวใจปรองดอง”
วันอังคารที่ 11 กันยายน 2561
มหาดไทยปลูกฝังจิตสํานึกรักสามัคคีและเสริมสร้างความปรองดอง ดึงเยาวชนทั่วประเทศ ร่วมเสวนา “ประชาธิปไตยเยาวชนไทยหัวใจปรองดอง”
มหาดไทยปลูกฝังจิตสํานึกรักสามัคคีและเสริมสร้างความปรองดอง ดึงเยาวชนทั่วประเทศ ร่วมเสวนา “ประชาธิปไตยเยาวชนไทยหัวใจปรองดอง”
วันนี้ (11 ก.ย.61)เวลา 08.30 น. ที่โรงแรมปรินซ์พาเลซ มหานาค กรุงเทพมหานครนายประยูร รัตนเสนีย์ รองปลัดกระทรวงมหาดไทยเป็นประธานเปิดโครงการ “เสวนาประชาธิปไตยเยาวชนไทยหัวใจปรองดอง” โดยมี ผู้แทนเยาวชนจากทุกจังหวัดทั่วประเทศ ผู้แทนครู ผู้ปกครอง เจ้าหน้าที่ที่เกี่ยวข้อง ผู้แทนกระทรวงกลาโหมกองอํานวยการรักษาความมั่นคงภายในราชอาณาจักร สํานักงานตํารวจแห่งชาติ และกระทรวงศึกษาธิการ เข้าร่วมโครงการฯ รวม 380 คน
รองปลัดกระทรวงมหาดไทยกล่าวว่ารัฐบาลและคณะรักษาความสงบแห่งชาติ (คสช.) มีนโยบายในการเสริมสร้างความปรองดองสมานฉันท์ และการธํารงรักษาสถาบันภายใต้การปกครองระบอบประชาธิปไตยอันมีพระมหากษัตริย์ทรงเป็นประมุขเพื่อให้ทุกคนในชาติอยู่ร่วมกันได้อย่างสงบสุข ร่วมเป็นกําลังสําคัญในการพัฒนาประเทศให้รุ่งเรือง ทําให้ทุกคนมีโอกาสเท่าเทียมกันทั้งด้านเศรษฐกิจ สังคม เป็นสังคมที่ มั่นคง มั่งคั่ง อย่างยั่งยืน ซึ่งกระทรวงมหาดไทยได้ตระหนักถึงความสําคัญของพลังเยาวชน ที่จะเป็นผู้รับประโยชน์และส่งต่อการพัฒนาประเทศให้รุ่งเรืองยิ่งขึ้นต่อไป จึงได้จัดโครงการ "เสวนาประชาธิปไตยเยาวชนไทยหัวใจปรองดอง" เพื่อต่อยอด ขยายผลให้น้อง ๆ เยาวชนที่ผ่านกระบวนการ 3 ร่วม เพื่อ 3 สร้าง ได้แก่ “ร่วมกันคุย” เพื่อสร้างสามัคคี “ร่วมกันคิด” เพื่อสร้างพลัง “ร่วมกันทํา” เพื่อสร้างสังคมปรองดองซึ่งน้อง ๆ เยาวชนถือเป็นบุคคลที่มีพลังความคิด พลังแห่งการสร้างสรรค์สังคม โดยเชื่อมั่นว่าน้อง ๆ เหล่านี้จะเป็นฐาน
ทางปัญญาในการร่วมมือกัน สร้างความปรองดองสมานฉันท์ให้เกิดขึ้นในสังคมไทยได้อย่างแข็งแกร่ง และผลจากการเสวนาในครั้งนี้จะทําให้ได้รับทราบมุมมองความคิดเห็นของเยาวชนคนรุ่นใหม่ ตลอดจนครู อาจารย์ ผู้ปกครอง และเจ้าหน้าที่ของทุกจังหวัดซึ่งเป็นเครือข่ายที่สําคัญในระดับพื้นที่ เพื่อใช้เป็นแนวทางในการกําหนดวิธีการดําเนินงานเพื่อสร้างความปรองดองของคนในชาติตามนโยบายของรัฐบาลต่อไป
รองปลัดกระทรวงมหาดไทยกล่าวเพิ่มเติมว่า สิ่งที่สําคัญของการพัฒนาชาติบ้านเมืองประเทศไทยของเรานั้น คือ “พลังแห่งความสามัคคี” ซึ่งเป็นเครื่องมือสําคัญในการสร้างพลังการมีส่วนร่วมของคนไทยทุกคน เพื่อก้าวนําพาประเทศไปสู่ความเจริญรุ่งเรือง ทั้งมิติด้านเศรษฐกิจ และสังคม ดังนั้น เยาวชนทุกคนต้องร่วมกันผนึกความรัก ความสามัคคี เพื่อสร้างสังคมแห่งความปรองดอง พัฒนาประชาธิปไตยที่สร้างสรรค์เพื่อให้เกิดความยั่งยืนตลอดไป
รัฐบาลไทย-ข่าวทำเนียบรัฐบาล-กสร. เตรียมขยายลาคลอดบุตรจาก 90 เป็น 98 วัน
วันเสาร์ที่ 30 มิถุนายน 2561
กสร. เตรียมขยายลาคลอดบุตรจาก 90 เป็น 98 วัน
กรมสวัสดิการและคุ้มครองแรงงาน เตรียมเสนอร่างกฎหมายปรับเพิ่มสิทธิวันลาคลอดบุตรให้ลูกจ้างหญิงตั้งครรภ์จาก 90 วัน เป็น 98 วัน พร้อมให้สิทธิลาตรวจครรภ์ก่อนคลอดเป็นวันลาเพื่อคลอดบุตรด้วย
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร. ได้เตรียมผลักดันในการแก้ไขกฎหมายคุ้มครองแรงงาน โดยเฉพาะการให้ลูกจ้างซึ่งเป็นหญิงตั้งครรภ์มีสิทธิลาเพื่อตรวจครรภ์ก่อนคลอดบุตรโดยให้ถือเป็นวันลาเพื่อคลอดบุตร และปรับเพิ่มสิทธิวันลาเพื่อคลอดบุตร จากเดิมที่สามารถลาคลอดบุตรหนึ่งครรภ์ได้ 90 วัน เป็น 98 วัน ทั้งนี้ เพื่อให้สอดคล้องกับอนุสัญญาขององค์การแรงงานระหว่างประเทศ (ILO) ฉบับที่ 183 ว่าด้วยสิทธิการคุ้มครองความเป็นมารดาซึ่งได้กําหนดให้ภาครัฐต้องดูแลผู้หญิงตั้งครรภ์ ระหว่างและหลังคลอด และต้องให้วันหยุดมารดาหลังคลอด 14 สัปดาห์ โดยให้นับรวมการลาเพื่อตรวจครรภ์และลาคลอดบุตรใน 98 วัน เนื่องจากเป็นสิทธิการลาประเภทเดียวกัน ขณะนี้ร่างกฎหมายอยู่ในขั้นตอนการพิจารณาของสํานักงานกรรมการกฤษฎีกาและหากร่างดังกล่าวผ่านก็จะนําเสนอให้สนช.พิจารณาเพื่อประกาศเป็นกฎหมายต่อไป
อธิบดีกสร. กล่าวต่อไปว่า สําหรับประเด็นที่มีการเสนอให้ออกกฎกระทรวงว่าด้วยการจัดสวัสดิการตามมาตรา 95 แห่งพ.ร.บ.บัญญัติคุ้มครองแรงงาน พ.ศ. 2541 เกี่ยวกับการจัดสิ่งแวดล้อมให้สิ่งแวดล้อม ให้ส่งเสริมการเลี้ยงลูกด้วยนมแม่นั้น ที่ผ่านมา กสร. ได้ดําเนินการส่งเสริมให้มีการจัดตั้งมุมนมแม่ในสถานประกอบกิจการมาอย่างต่อเนื่องเพื่อส่งเสริม สนับสนุนให้นายจ้าง ลูกจ้างเห็นความสําคัญของการเลี้ยงลูกด้วยนมแม่ ซึ่งการจัดสวัสดิการนอกเหนือกฎหมายกําหนดและเป็นการดําเนินการโดยความสมัครใจและขึ้นอยู่กับความพร้อมของนายจ้างทั้งในเรื่องสถานที่ การบริหารจัดการและค่าใช้จ่าย ดังนั้นการจะออกกฎหมายดังกล่าวจะต้องมีการศึกษาและรับฟังความคิดเห็นจากนายจ้าง ลูกจ้างและผู้ที่เกี่ยวข้องอย่างรอบคอบก่อน
รัฐบาลไทย-ข่าวทำเนียบรัฐบาล-อย่าเชื่อ ผลิตภัณฑ์ Vsafe ปราศจากแอลกอฮอล์ อ้างกำจัดโคโรน่าไวรัส [กระทรวงสาธารณสุข]
วันอังคารที่ 31 มีนาคม 2563
อย่าเชื่อ ผลิตภัณฑ์ Vsafe ปราศจากแอลกอฮอล์ อ้างกําจัดโคโรน่าไวรัส [กระทรวงสาธารณสุข]
อย. เตือน อย่าเชื่อผลิตภัณฑ์ Vsafe ระบุสรรพคุณปราศจากแอลกอฮอล์ สามารถกําจัดเชื้อโคโรน่าไวรัสได้ ขอประชาชนตรวจสอบรายละเอียดการจดแจ้งของผลิตภัณฑ์ทางเว็บไซต์ www.fda.moph.go.th ก่อนซื้อเพื่อความปลอดภัย
อย. เตือน อย่าเชื่อผลิตภัณฑ์ Vsafe ระบุสรรพคุณปราศจากแอลกอฮอล์ สามารถกําจัดเชื้อโคโรน่าไวรัสได้ ขอประชาชนตรวจสอบรายละเอียดการจดแจ้งของผลิตภัณฑ์ทางเว็บไซต์ www.fda.moph.go.th ก่อนซื้อเพื่อความปลอดภัย
เภสัชกรหญิงสุภัทรา บุญเสริม รองเลขาธิการคณะกรรมการอาหารและยาเปิดเผยว่า สํานักงานคณะกรรมการอาหารและยา (อย.) พบการโฆษณาผลิตภัณฑ์ Vsafe เลขที่จดแจ้ง 10-1-63000-14144 และ 10-1-63000-14145 สูตรปราศจากแอลกอฮอล์ อ้างสรรพคุณว่าสามารถกําจัดเชื้อโรค แบคทีเรีย ไวรัส และเชื้อรา และมีสารสําคัญที่สามารถกําจัดเชื้อโคโรน่าไวรัสได้ ใช้ฉีดพ่นมือ ใบหน้า หน้ากาก ใช้พ่นตัวเด็ก อุปกรณ์ต่าง ๆ ปกป้องนาน 24 ชั่วโมง อย. ขอเตือนว่า ผลิตภัณฑ์ดังกล่าวจดแจ้งเป็นเครื่องสําอางประเภททําความสะอาดผิวกาย ใช้แล้วล้างออก แต่ภาพและข้อความที่โฆษณาผลิตภัณฑ์ดังกล่าวทําให้ผู้บริโภคเข้าใจว่าเป็นผลิตภัณฑ์ประเภทเดียวกับผลิตภัณฑ์กลุ่มเจลล้างมือแอลกอฮอล์ ซึ่งตามกฎหมายจัดเป็นผลิตภัณฑ์ทําความสะอาดประเภทไม่ล้างออก ดังนั้น การโฆษณาดังกล่าวเป็นการโฆษณาที่ไม่ตรงกับรายละเอียดที่จดแจ้งกับ อย. ไว้ และใช้ข้อความกําจัดเชื้อโรคซึ่งเข้าข่ายเป็นผลิตภัณฑ์ยา หรือวัตถุอันตรายอย. จึงขอเตือนประชาชนอย่าหลงเชื่อซื้อผลิตภัณฑ์ดังกล่าวและผลิตภัณฑ์ที่มีการโฆษณาในทํานองเดียวกันมาใช้ ทั้งนี้ อย. ได้ดําเนินคดีกับผู้โฆษณาผลิตภัณฑ์ดังกล่าวแล้วฐานโฆษณาเครื่องสําอางที่ก่อให้เกิดความเข้าใจผิด มีโทษจําคุกไม่เกิน 1 ปี หรือปรับไม่เกิน 100,000 บาท หรือทั้งจําทั้งปรับ
รองเลขาธิการฯ อย.กล่าวเพิ่มเติมว่า ในสถานการณ์การแพร่ระบาดของไวรัสโควิด-19 ขณะนี้ อย. ขอให้ประชาชนพิจารณาการเลือกซื้อเจลล้างมือแอลกอฮอล์ด้วยความระมัดระวัง ก่อนซื้อขอให้ตรวจสอบเลขจดแจ้งได้ที่เว็บไซต์ www.fda.moph.go.th หัวข้อ “ตรวจสอบผลิตภัณฑ์” โดยนําเลขที่ใบรับจดแจ้งที่ปรากฏบนฉลากมาตรวจสอบว่ารายละเอียดข้อมูลที่ฉลากแสดงรายละเอียด เช่น ชื่อการค้า ชื่อเครื่องสําอาง ที่สําคัญผลิตภัณฑ์กลุ่มนี้ต้องเป็นเครื่องสําอางทําความสะอาดประเภทไม่ล้างออก หากพบข้อมูลไม่ถูกต้อง ร้องเรียนได้ที่สายด่วน อย. 1556 ประชาชนสามารถป้องกันตนเองโดยการล้างมือด้วยสบู่และน้ําสะอาดอย่างถูกวิธีเป็นประจํา กรณีไม่สะดวก สามารถใช้แอลกอฮอล์เจล แต่หากต้องการทําความสะอาดพื้นผิวต่าง ๆ ที่มีการสัมผัสบ่อย ทั้งที่บ้านและพื้นที่สาธารณะ เลือกใช้วัตถุอันตรายที่มีเลขทะเบียนวัตถุอันตรายในกรอบเครื่องหมาย อย. วอส. เพื่อให้มั่นใจว่าผลิตภัณฑ์นี้ได้รับการขึ้นทะเบียนวัตถุอันตรายจาก อย. และมีประสิทธิภาพในการฆ่าเชื้อ
**********************************
รัฐบาลไทย-ข่าวทำเนียบรัฐบาล-สธ.ให้จัดประชุมหารือร่วมสภาการสาธารณสุขชุมชน และ 7 ภาคีสภาวิชาชีพด้านสุขภาพ
วันอาทิตย์ที่ 12 มกราคม 2563
สธ.ให้จัดประชุมหารือร่วมสภาการสาธารณสุขชุมชน และ 7 ภาคีสภาวิชาชีพด้านสุขภาพ
กระทรวงสาธารณสุข เตรียมจัดประชุมหารือร่วมสภาการสาธารณสุขชุมชนกับ 7 ภาคีสภาวิชาชีพด้านสุขภาพ สอบถามความคิดต่อร่างข้อบังคับสภาการสาธารณสุขชุมชน ตามพระราชบัญญัติวิชาชีพการสาธารณสุขชุมชน พ.ศ.2556 ภายในเดือนมกราคมนี้
กระทรวงสาธารณสุข เตรียมจัดประชุมหารือร่วมสภาการสาธารณสุขชุมชนกับ 7 ภาคีสภาวิชาชีพด้านสุขภาพ สอบถามความคิดต่อร่างข้อบังคับสภาการสาธารณสุขชุมชน ตามพระราชบัญญัติวิชาชีพการสาธารณสุขชุมชน พ.ศ.2556 ภายในเดือนมกราคมนี้ เพื่อให้เกิดประโยชน์สูงสุดในการดูแลสุขภาพประชาชน
นายแพทย์รุ่งเรือง กิจผาติ ที่ปรึกษาระดับกระทรวงและโฆษกกระทรวงสาธารณสุข ให้สัมภาษณ์เกี่ยวกับกรณีสภาการสาธารณสุขชุมชนขอเข้าพบรองนายกรัฐมนตรีและรัฐมนตรีว่าการกระทรวงสาธารณสุข เพื่อติดตามความคืบหน้าร่างข้อบังคับสภาการสาธารณสุขชุมชน ตามพระราชบัญญัติวิชาชีพการสาธารณสุขชุมชน พ.ศ.2556 จํานวน 4 ฉบับว่า นายแพทย์ประพนธ์ ตั้งศรีเกียรติกุล ที่ปรึกษารัฐมนตรีว่าการกระทรวงสาธารณสุข ประธานที่ประชุม ได้สรุปให้เชิญ 7 ภาคีสภาวิชาชีพด้านสุขภาพ มาหารือร่วมกับสภาการสาธารณสุขชุมชน 7 ท่าน ภายในเดือนมกราคม 2563 นี้ เพื่อร่วมกันให้ความเห็นและพิจารณาประเด็นต่าง ๆ อย่างรอบคอบ ในประเด็นที่ยังมีความเห็นไม่ตรงกัน เพื่อให้ได้อนุบัญญัติที่มีประโยชน์ ปลอดภัย เหมาะสม ในการรองรับวิชาชีพสาธารณสุข เกิดประโยชน์สูงสุดในการดูแลสุขภาพประชาชน ก่อนนําเสนอรัฐมนตรีว่าการกระทรวงสาธารณสุขลงนามต่อไป
************************************* 12 มกราคม 2563
รัฐบาลไทย-ข่าวทำเนียบรัฐบาล-รมต. สุริยะฯ ให้เอกอัครราชทูตฯ สาธารณรัฐคอซอวอประจำประเทศไทยเข้าเยี่ยมคารวะ
วันอังคารที่ 28 เมษายน 2563
รมต. สุริยะฯ ให้เอกอัครราชทูตฯ สาธารณรัฐคอซอวอประจําประเทศไทยเข้าเยี่ยมคารวะ
รมต. สุริยะฯ ให้เอกอัครราชทูตฯ สาธารณรัฐคอซอวอประจําประเทศไทยเข้าเยี่ยมคารวะ
วันนี้ (28 เมษายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมให้นายมุฮัมมัด บราชโชริ (H.E.Mr. Muhamet Brajshori) เอกอัครราชทูตวิสามัญผู้มีอํานาจเต็มแห่งสาธารณรัฐคอซอวอประจําประเทศไทยและคณะ เข้าเยี่ยมคารวะและแนะนําตัวในโอกาสเข้ารับหน้าที่ โดยมีนางสาวสุชาดา แทนทรัพย์ โฆษกกระทรวงอุตสาหกรรม และนายสรวุฒิ เนื่องจํานง เข้าร่วมด้วย ณ ห้องรับรอง 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงยุติธรรม ประชุมเตรียมการจัดแถลงผลการดำเนินงานของกระทรวงยุติธรรมในรอบ ๑ ปี
วันจันทร์ที่ 3 สิงหาคม 2563
กระทรวงยุติธรรม ประชุมเตรียมการจัดแถลงผลการดําเนินงานของกระทรวงยุติธรรมในรอบ ๑ ปี
กระทรวงยุติธรรม ประชุมเตรียมการจัดแถลงผลการดําเนินงานของกระทรวงยุติธรรมในรอบ ๑ ปี
ในวันจันทร์ที่ ๓ สิงหาคม ๒๕๖๓ เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายวัลลภ นาคบัว รองปลัดกระทรวงยุติธรรม และโฆษกกระทรวงยุติธรรม
เป็นประธานการประชุมคณะทํางานโฆษกกระทรวงยุติธรรม
ภายใต้โครงการประชุมเครือข่ายความร่วมมือด้านสื่อสารงานยุติธรรมสู่ประชาชน ครั้งที่ ๒/๒๕๖๓
โดยมี นายวันฉัตร วณิชพันธุ์ ที่ปรึกษารัฐมนตรีว่าการกระทรวงยุติธรรม (ด้านประชาสัมพันธ์)
พร้อมด้วยโฆษกประจําหน่วยงาน หัวหน้าฝ่ายประชาสัมพันธ์ของหน่วยงานในสังกัดกระทรวงยุติธรรม
และเจ้าหน้าที่ที่เกี่ยวข้อง เข้าร่วมประชุมฯ
เพื่อรับทราบการแก้ไขคําสั่งแต่งตั้งคณะทํางานโฆษกกระทรวงยุติธรรม
สถิติการนําเสนอข่าวประชาสัมพันธ์ผ่านสื่อมวลชนช่องทางต่าง ๆ ในระหว่างเดือนมกราคม - มิถุนายน ๒๕๖๓
รวมทั้งประเด็นการสร้างการรับรู้ และความเข้าใจในเรื่องสื่อสารที่สําคัญให้แก่ประประชาชน
ของหน่วยงานในสังกัดกระทรวงยุติธรรม
นอกจากนี้ได้พิจารณาแนวทางการจัดทําข้อมูลผลงานเด่นของหน่วยงานในสังกัดกระทรวงยุติธรรม
เพื่อนํามารวบรวมประกอบการแถลงผลงานรอบ ๑ ปี ของกระทรวงยุติธรรม
ให้เป็นไปตามนโยบายของรัฐมนตรีว่าการกระทรวงยุติธรรม
โดยเน้นเรื่องการเสริมสร้างการรับรู้ และความเข้าใจที่ถูกต้องเกี่ยวกับผลการดําเนินงานของกระทรวงยุติธรรม
ให้แก่สื่อมวลชน และสาธารณชนได้รับทราบอย่างกว้างขวางและทั่วถึง
รัฐบาลไทย-ข่าวทำเนียบรัฐบาล-นางอังคณา วงษ์ประเสริฐ รักษาการในตำแหน่งที่ปรึกษาด้านการสื่อสาร กระทรวงดิจิทัลฯ เข้าร่วมงานมอบรางวัลตราสัญลักษณ์ G - Green ระดับประเทศ
วันจันทร์ที่ 16 ธันวาคม 2562
นางอังคณา วงษ์ประเสริฐ รักษาการในตําแหน่งที่ปรึกษาด้านการสื่อสาร กระทรวงดิจิทัลฯ เข้าร่วมงานมอบรางวัลตราสัญลักษณ์ G - Green ระดับประเทศ
นางอังคณา วงษ์ประเสริฐ รักษาการในตําแหน่งที่ปรึกษาด้านการสื่อสาร กระทรวงดิจิทัลฯ เข้าร่วมงานมอบรางวัลตราสัญลักษณ์ G - Green ระดับประเทศ
วันที่ 16 ธันวาคม 2562 (วันนี้) นางอังคณา วงษ์ประเสริฐ รักษาการในตําแหน่งที่ปรึกษาด้านการสื่อสาร กระทรวงดิจิทัลเพื่อเศรษฐกิจและสังคม เข้าร่วมงานมอบรางวัลตราสัญลักษณ์ G - Green ระดับประเทศ และการลงนามบันทึกข้อตกลงความร่วมมือการจัดการสิ่งแวดล้อม ศูนย์ราชการเฉลิมพระเกียรติ 80 พรรษา 5 ธันวาคม 2550 ณ โรงแรมเซ็นทรา บายเซ็นทารา ศูนย์ราชการและคอนเวนชันเซ็นเตอร์ แจ้งวัฒนะ โดยมีกระทรวงทรัพยากรธรรมชาติและสิ่งแวดล้อม กรมส่งเสริมคุณภาพสิ่งแวดล้อม เป็นเจ้าภาพการจัดงานในครั้งนี้ เพื่อมอบรางวัลตราสัญลักษณ์ G - Green แก่สถานประกอบการ โรงแรม สํานักงาน ภัตตาคาร และอุทยานแห่งชาติที่มีการผลิตและการบริการที่เป็นมิตรกับสิ่งแวดล้อม รวมทั้งเป็นการขยายเครือข่ายการดําเนินงานสํานักงานสีเขียว (Green Office) ในการจัดการสิ่งแวดล้อมและพลังงานที่เป็นมิตรกับสิ่งแวดล้อม
********************